钦定古今图书集成/明伦汇编/官常典/第679卷 > 吕元泰
## 钦定古今图书集成/明伦汇编/官常典/第679卷 > 吕元泰

按《唐书宋务光传》：时又有清源尉吕元泰，亦上书言
时致曰：“国家者至公之神器，一正则难倾，一倾则难
正。今中兴政化之始，几微之际，可不慎哉！自顷营寺
塔，度僧尼，施与不绝，非所谓急务也。林胡数叛，獯卤
内侵，帑藏虚竭，户口亡散。天下人失业，不谓太平；边
兵未解，不谓无事；水旱为灾，不谓年登；仓廪未实，不”
谓国富。而乃驱役饥冻，雕镌木石，营构不急，劳费日
深，恐非陛下中兴之要也。比见坊邑相率为浑脱队，
骏马胡服，名曰苏莫遮。旗鼓相当，军阵势也；腾逐喧
噪，战争象也；锦绣夸竞，害女工也；督敛贫弱，伤政体
也；胡服相欢，非雅乐也；浑脱为号，非美名也。安可以
礼义之朝，法边裔之俗？《诗》云：“京邑翼翼，四方是则。”非
先王之礼乐，而示则于四方，臣所未谕。《书》曰：“谋时寒